CELEX: 32020R1288
Language: sk
Date: 2020-09-09 00:00:00
Title: Vykonávacie nariadenie Komisie (EÚ) 2020/1288 z 9. septembra 2020 o zatriedení určitého tovaru do kombinovanej nomenklatúry

16.9.2020   
               
               
                  SK
               
               
                  Úradný vestník Európskej únie
               
               
                  L 302/8
               
            
         VYKONÁVACIE NARIADENIE KOMISIE (EÚ) 2020/1288
         z 9. septembra 2020
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:
         
                     (1)
                  
                  
                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
                  
               
                     (2)
                  
                  
                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
                  
               
                     (3)
                  
                  
                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
                  
               
                     (4)
                  
                  
                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
                  
               
                     (5)
                  
                  
                     Výbor pre colný kódex nedoručil stanovisko v lehote stanovenej jeho predsedom,
                  
               PRIJALA TOTO NARIADENIE:
         
            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
         
         
            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. septembra 2020
            
               
                  Za Komisiu
               
               
                  v mene predsedu
               
               Gerassimos THOMAS
               
                  generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. EÚ L 269, 10.10.2013, s. 1.
         
            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
      
         
            PRÍLOHA
            
                        Opis tovaru
                     
                     
                        Zatriedenie (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        Výrobok pozostávajúci z bezfarebnej tekutiny v malej valcovitej nádobe, s obsahom 2 ml, s jednou jemnou kefkou na odnímateľnom vrchnáku. Kefka je určená na aplikáciu tekutiny.
                        Výrobok je kondicionér na mihalnice a je určený na to, aby sa používal na ich zvlhčovanie a vyživovanie. Pomáha pri ich ochrane pred krehkosťou a lámavosťou a predlžuje fázu rastu mihalníc, a tým aj ich životnosť.
                        Výrobok obsahuje tieto hlavné zložky:
                        
                                    —
                                 
                                 
                                    biotín;
                                 
                              
                                    —
                                 
                                 
                                    dechlór dihydroxy difluór etylkloprostenolamid;
                                 
                              
                                    —
                                 
                                 
                                    biotínoyltripeptid-1;
                                 
                              
                                    —
                                 
                                 
                                    extrakt z nechtíka;
                                 
                              
                                    —
                                 
                                 
                                    extrakt zo ženšenu.
                                 
                              Výrobok sa predkladá v kartónovej škatuli na predaj v malom.
                     
                     
                        3304 99 00
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3304 a 3304 99 00.
                        Zatriedenie do položky 3305 je vylúčené, keďže výrobok je prípravok, ktorý sa aplikuje na chĺpky na častiach ľudského tela iných ako pokožka hlavy [pozri aj vysvetlivky k harmonizovanému systému (vysvetlivky k HS) k položke 3305, poznámka o vylúčení].
                        Keďže výrobok pomáha zlepšovať pružnosť, vlhkosť a lesk, považuje sa za kozmetický prípravok [pozri aj vysvetlivky k HS k položke 3304, časť (A)(3)]. Preto, zatriedenie do položky 3307 ako „ostatné voňavkárske, kozmetické alebo toaletné prípravky, inde nešpecifikované ani nezahrnuté“ sa vylučuje.
                        Výrobok sa preto má zatriediť pod číselný znak KN 3304 99 00 ako kozmetický prípravok.